Formannsskipti í umhverfis - og landbúnaðarnefnd Á fundi umhverfis - og landbúnaðarnefndar Borgarbyggðar fyrr í vikunni var Jenný Lind Egilsdóttir kjörin formaður í stað Ingibjargar Daníelsdóttur . Kristján Magnússon verður áfram varaformaður nefndarinnar . Á fundinum var ýmislegt á dagskrá . Meðal annars samþykkt gjaldskrá fyrir hunda - og kattahald . Lagt var fram bréf frá eigendum Ok girðingar um ásetning þeirra að leggja niður girðinguna næsta vor eða sumar . Nefndin taldi æskilegt að girðingin yrði áfram með tilliti til gróðurverndar og ályktaði að eigendur skiluðu henni fjárheldri . Þá var lögð fram tillaga að hugsanlegri staðsetningu beitilands fyrir fé fjárbænda í Kárastaðalandi . Nefndin taldi að semja ætti við fjáreigendur í Borgarnesi um það svæði sem nefnt er í tillögunni fyrir haust - og vorbeit . Fjáreigendur girði sjálfir á eigin kostnað . Lagt er til að fjárbændur í Borgarnesi stofni félagsskap utan um þessa starfssemi , ef til samningsgerðar kemur , svo hægt sé að semja við einn aðila . Þá var á fundinum lagður fram undirskriftalisti frá nokkrum sauðfjárbændum í Borgarbyggð um refa - og minnkaveiði . Nefndin fagnaði því að náðst hefur samkomulag við refa - og minkaveiðimenn um veiðar 2010 . Loks má geta þess að nefndin lagði til að kannað verði hvernig koma megi í veg fyrir frekari slys á Langjökli . Sjá nánar fundargerð nefndarinnar á vef Borgarbyggðar .